# Sílvia Caballol Clemente

Sílvia Caballol Clemente (Súria, Bages, 1983) és una psicòloga clínica i novel·lista catalana.
Va estudiar psicologia a la Universitat Autònoma de Barcelona, i posteriorment va ampliar els seus estudis amb cursos sobre sexologia, i religió catòlica i islàmica, entre d'altres. Va viure a Barcelona fins que es va traslladar al Marroc amb el seu primer marit, amb qui va tenir tres fills. Els anys 2016 i 2017 va publicar dues novel·les eròtiques, on tocava el tema del satanisme.
Després de divorciar-se, Caballol va fixar la seva residència a Súria. En aquest moment, hauria conegut Xavier Novell, que n'era bisbe en aquell moment i amb qui va iniciar una relació sentimental en secret. L'estiu de 2021, Caballol va ser objecte de notícia i va aparèixer als mitjans per aquesta relació, que va motivar la renúncia de Novell al seu càrrec "per motius personals". La relació entre Caballol i Novell es va conèixer a través del lloc web Religión Digital, primer mitjà a publicar la notícia.
El setembre de 2021 es va conèixer que la parella s'havia assentat en un apartament a Manresa, i es van casar el vespre del 22 de novembre al jutjat de pau de Súria. El 7 d'abril de 2022 es feia públic que havien tingut bessones, i el 2 d'abril de 2024 que s'havien casat per l'església després que el papa Francesc li concedís a Novell la secularització.

## Obres

Caballol ha publicat dues novel·les:
* Trilogía amnesia (2016). Editorial Altera.
* El infierno en la lujuria de Gabriel (2017). Editorial Albores.

## Referències

* 1 2 3 «El obispo independentista de Solsona» (en espanyol europeu). La Razón, 05-09-2021. [Consulta: 18 març 2022].
* ↑ «Silvia Caballol, la mujer por la que monseñor Novell ha colgado la mitra» (en espanyol europeu). Religión Digital, 05-09-2021. [Consulta: 6 setembre 2021].
* 1 2 «La novia escritora del obispo Novell y su premonición en novelas con tintes satánicos y eróticos» (en espanyol europeu). La Vanguardia, 19-03-2022. [Consulta: 19 març 2022].
* 1 2 «Súria descubrió antes que nadie el romance entre el obispo Novell y la escritora Caballol» (en espanyol europeu). Crónica Global, 18-09-2021. [Consulta: 20 setembre 2021].
* ↑ «La "novia" escritora del obispo Novell y su premonición en novelas con tintes satánicos y eróticos» (en castellà). La Vanguardia, 06-09-2021. [Consulta: 6 setembre 2021].
* ↑ «Escándalo en la iglesia: el obispo de Solsona renuncia por su amor a una escritora de novelas erótico satánicas» (en castellà). Diario 16, 06-09-2021. [Consulta: 6 setembre 2021].
* ↑ «Quién es Xavier Novell, obispo emérito de Solsona» (en castellà). Religión Digital, 23-08-2021. [Consulta: 13 setembre 2021].
* ↑ Sallés, Quico «Els veïns del bisbe Novell. Tranquil·litat a Manresa a l'edifici on l'ha enxampat TV3». El Món, 14-09-2021 [Consulta: 25 novembre 2021].
* ↑ «Xavier Novell i Sílvia Caballol es casen fora d'horari al jutjat de pau de Súria». Regió 7, 22-11-2021 [Consulta: 25 novembre 2021].
* ↑ «El bisbe emèrit Xavier Novell i Sílvia Caballol ja són pares, La parella ha tingut dues bessones, Coaner i Míriam». Regió7, 07-04-2022 [Consulta: 11 abril 2022].
* ↑ rvilaclara. «Xavier Novell obté la dispensa i es casa per l'Església». Catalunya Religió, 02-04-2024. [Consulta: 2 abril 2024].